CELEX: 62012TN0344
Language: et
Date: 2012-08-01 00:00:00
Title: Kohtuasi T-344/12: 1. augustil 2012 esitatud hagi — Virgin Atlantic Airways Ltd versus komisjon

29.9.2012   
            
            
               ET
            
            
               Euroopa Liidu Teataja
            
            
               C 295/29
            
         1. augustil 2012 esitatud hagi — Virgin Atlantic Airways Ltd versus komisjon
   (Kohtuasi T-344/12)
   2012/C 295/52
   Kohtumenetluse keel: inglise
   
      Pooled
   
   
      Hageja: Virgin Atlantic Airways Ltd (Crawley, Ühendkuningriik) (esindajad: QC N. Green ja Solicitor K. Dietzel)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 30. märtsi 2012. aasta otsus (juhtum COMP/M.6447 (IAG/bmi); ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et kostja rikkus õigusnormi, kui ta ei võtnud arvesse asjakohast teavet konkurentsitingimuste kohta, mis oleks esinenud juhul, kui üleminekut ei oleks toimunud, mis võimaldanuks komisjonil hinnata üleminekut võrreldes vähem konkurentsivõimelise olukorraga kui kujunenud olukord. Täpsemalt rikkus komisjon õigusnormi, kui ta käsitles: (i) bmi poolt IAG/British Airways’ile septembris 2011 müüdud teenindusaegade pakette; ja (ii) bmi teenindusaegu, mida IAG/British Airways tagas, vastutasuks 60 miljoni suuruse ettemaksu eest bmi ostusummast.
            
         
               2.
            
            
               Teine väide, et kostja tegi mitmeid sisulisi vigu ja ta ei võtnud arvesse asjakohast teavet ülemineku mõju hindamise kohta teenindusaegade suurenemisele (ja turujõuke), mis IAG-l omandamisjärgselt oli London Heathrow’s.
            
         
               3.
            
            
               Kolmas väide, et kostja tegi mitmeid vigu ja ei võtnud arvesse asjakohast teavet, jättes määratlemata või tähelepanuta edasised mõjutatud horisontaalsed turud.
            
         
               4.
            
            
               Neljas väide, et komisjon rikkus õigusnormi, kui ta: (i) ei viinud läbi Phase II uurimist; ja (ii) kiitis heaks kohustused, mis ei kajasta tõsiseid kahtlusi, mida komisjon oli tuvastanud.
            
         
               5.
            
            
               Viies väide, et kostja rikkus õigusnormi, kui ta ebaõigesti iseloomustas IAG ja iga Iberia ja British Airways’i liikme vahelist õiguslikku vahekorda, nagu see kuuluks ühinemismääruse (1) artikli lõike 4 alla, võimaldades tal järeldada, et üleminek oli „ühenduse seisukohalt oluline” koondumine nimetatud määruse artikli 1 tähenduses, ning järeldada, et ta oli pädev üleminekut hindama. Otsus on seega ultra vires.
            
         
      (1)  Council Regulation (EC) No 139/2004 of 20 January 2004 on the control of concentrations between undertakings (OJ L 24, p. 1).